Hossein Vafaei a furnizat cea mai mare surpriză de la World Open eliminându-l în optimi pe Ronnie O'Sullivan (liderul mondial), dar aventura iranianului la turneul din China s-a oprit în faza sferturilor.
Hossein Vafaei, învins de Ding Junhui în sferturi la World Open
Aflat pe locul 21 în ierarhia mondială, Vafaei nu s-a ridicat la același nivel și în meciul cu Ding Junhui, iar favoritul fanilor de la Yushan a reușit un whitewash (meci câștigat la 0).
Chinezul a reușit break-uri de 73, 74, 135 și 102 puncte în meciul de vineri.
După acest 5-0, reprezentatul gazdelor se va duela pentru un loc în finală cu australianul Neil Robertson (fost lider mondial).
DING, TAKE A BOW! \uD83C\uDF1F
— WST (@WeAreWST) March 22, 2024
A five-star performance from Ding sees him pump Vafaei 5-0, with breaks of 73, 74, 135 and 102, to earn a place in the semi-finals.#WorldOpen
Tot vineri, Jackson Page (locul 52) a demonstrat că traversează cel mai bun moment al carierei și l-a învins pe englezul Elliot Slessor (42), scor 5-2. Galezul i-a mai eliminat la World Open pe Wu Yize, John Higgins și Mark Selby (de câte patru ori campioni mondiali).
Page (22 de ani) va da în semifinale peste Judd Trump: câștigătorul ultimei ediții a turneului World Open (în 2019), al doilea jucător al lumii și campion mondial în 2019.
World Open, rezultate sferturi de finală
Judd Trump (2) - Kyren Wilson (11) 5-2
Jackson Page (52) - Elliot Slessor (42) 5-2
Ding Junhui (9) - Hossein Vafaei (21) 5-0
Neil Robertson (15) - Barry Hawkins (18) 5-2.
World Open, semifinale
Judd Trump (2) - Jackson Page (52)
Ding Junhui (9) - Neil Robertson (15).
2024 World Open are loc în perioada 18-24 martie, la Yushan Sport Center (China). Turneul oferă premii totale în valoare de £815.000, iar campionul en-titre este Judd Trump (2019).
Prezența în semifinale este recompensată cu £32.500, finalistul primește £73.000, iar marele campion £170.000.